Drilon Hoxha

Drilon Hoxha (lindur më 16 qershor 1991) është aktor, regjisor, producent dhe skenarist shqiptar. Ai e nisi karrierën e tij si imitues dhe humorist në spektakle televizive, për t'u fokusuar më vonë në kinematografi, ku ka realizuar disa filma të zhanrit aksion dhe dramë.

 Jeta dhe arsimi 
Hoxha lindi në Berat më 16 qershor 1991. Pas disa vitesh, ai u zhvendos së bashku me familjen në Tiranë.

Ai kreu arsimin e mesëm në Liceun Artistik "Jordan Misja" për pikturë. Më pas, ndoqi studimet e larta në degën Regji-Aktrim.

 Karriera 
 Fillimet në televizion 
Karriera e tij publike nisi në vitin 2008, kur në moshën 17-vjeçare konkuroi në talent-show "Ti Vlen". Ai mori pjesë si imitues dhe arriti deri në gjysmëfinale, duke u vlerësuar për talentin në humor.

Dy vite më vonë, mori pjesë në spektaklin "Albania's Got Talent", ku përveç aktrimit, u dallua edhe për aftësitë në beatbox, duke arritur deri në finale. Po atë vit, Hoxha u përzgjodh si pjesë e trupës së spektaklit të humorit "Portokalli", ku u bë i njohur kryesisht për imitimin e figurës politike Sali Berisha. Ai qëndroi në këtë spektakël për një sezon të plotë.

 Kinematografia 
Pas përvojës në televizion, Hoxha u fokusua në prodhimin e filmave, duke themeluar shtëpinë e tij filmike "D.H Production" në vitin 2015.

Filmi i tij i parë i zhanrit komedi, Çimi, pati premierën më 9 gusht 2013. Më 22 tetor 2015, ai publikoi filmin Drejt fundit, i cili solli një qasje të re të zhanrit aksion në tregun shqiptar, ku Hoxha ishte si regjisor ashtu edhe aktor protagonist. Në vitet në vijim, ai ka realizuar disa projekte të tjera kinematografike si Dashuria s'mjafton (2018), Shkëmbimi (2022) dhe Ego (2023).

 Filmografia 
 Viti  Titulli  Roli  Shënime 2013  Çimi  Çimi  Aktor/Autor 2014  Albanian Action  Çimi  Producent 2015  Drejt fundit  Çimi  Regjisor/Aktor 2018  Dashuria s'mjafton  Alban  Regjisor/Aktor 2022  Shkëmbimi  Loni  Regjisor/Aktor 2023  Ego  Qorri  Regjisor/Aktor 2025  Golden Brothers  Ladi  Regjisor/Aktor

 Referime 

 Lidhje të jashtme 


Kategoria:Lindje 1991
Kategoria:Njerëz nga Berati
Kategoria:Regjisorë shqiptarë
Kategoria:Aktorë shqiptarë
Kategoria:Skenaristë shqiptarë
Kategoria:Producentë shqiptarë